[bookmark: _Hlk139619640]7.pielikums
Iepirkuma nolikumam
projekts

[bookmark: _Hlk159594575]LĪGUMS Nr. ___
“_______________”

	Rīgā
	                       Līguma parakstīšanas datums ir pēdējā
pievienotā droša elektroniskā paraksta 
un tā laika zīmoga datums




Valsts akciju sabiedrība “Ceļu satiksmes drošības direkcija” (CSDD), tās _______________ personā, kurš darbojas uz _______________ pamata, (turpmāk – Pasūtītājs) no vienas puses, un 
_________________, tās ________________ personā, kurš/a darbojas uz ______________ _______________, tās ____________ personā, kurā/a darbojas uz ______pamata, (turpmāk – Uzņēmējs) no otras puses, 
[bookmark: _Hlk234839925][bookmark: _Hlk234932915]kopā turpmāk saukti – Puses, pamatojoties uz atklāta konkursa “Rīgas klientu apkalpošanas centra pārbūve”, id.nr. CSDD 2026/54 (turpmāk – Iepirkums) rezultātiem, noslēdz šādu līgumu (turpmāk – Līgums):    

1. LĪGUMĀ LIETOTIE TERMINI UN SAĪSINĀJUMI
	1.1. 
	Iepirkums –
	Atklāts konkurss “Rīgas klientu apkalpošanas centra pārbūve”, id.nr. CSDD 2026/54.     

	1.2. 
	Objekts –
	Objekts, kurā realizējami būvdarbi –  Rīgas klientu apkalpošanas centra ēka, Rīgā, Bauskas ielā 86,   atbilstoši tehniskajai specifikācijai.  

	1.3. 
	Būvdarbi –
	Līguma 2.1.punktā definētais Līguma priekšmets. 

	1.4. 
	Būvprojekts/ Tehniskā specifikācija –      
	Līguma 1.pielikums, tostarp Objekta būvniecības ieceres “____________________” dokumentācija.    

	1.5. 
	Būvdarbu tāme
	Līguma 2.pielikums – Uzņēmēja Iepirkuma piedāvājumā iesniegtais finanšu piedāvājums (Būvdarbu izpildes tāme). 

	1.6. 
	Ikmēneša akts/ - Darbu izpildes akts (forma 2)
	Ikmēneša Būvdarbu pieņemšanas-nodošanas akti atbilstoši Līguma 5.nodaļas noteikumiem. 

	1.7. 
	Gala akts –   
	Būvdarbu pieņemšanas-nodošanas akts, kas tiek parakstīts atbilstoši Līguma 5.nodaļas noteikumiem pēc Būvdarbu pabeigšanas pilnā apmērā un citu attiecināmo Līguma 5.nodaļā noteikto nosacījumu izpildes. 

	1.8. 
	Līgumcena –
	Līguma 4.1.punktā noteiktā kopējā līgumcena par Būvdarbu veikšanu pilnā apmērā. 

	1.9. 
	Būvdarbu izpildes grafiks –
	Būvdarbu izpildes grafiks, ko Uzņēmējs iesniedz Pasūtītājam atbilstoši Līguma 3.5.punkta noteikumiem.

	1.10. 
	Garantijas laiks –
	Būvdarbu garantijas termiņš atbilstoši Līguma 8.2.punkta noteikumiem. 


2. LĪGUMA PRIEKŠMETS
2.1. Pasūtītājs uzdod, bet Uzņēmējs apņemas ar saviem darba rīkiem, tehniskajiem līdzekļiem, materiāliem, darbaspēku un citiem nepieciešamajiem resursiem veikt Būvdarbus Objektā atbilstoši Līguma 1.pielikumā pievienotajai Tehniskajai specifikācijai (turpmāk – Būvdarbi).  
2.2. Uzņēmējs Būvdarbus veic saskaņā ar: 
2.2.1. [bookmark: _Hlk177650935]Tehnisko specifikāciju, tostarp Objekta būvniecības ieceri “_______________________________” (turpmāk – Būvprojekts/ Tehniskā specifikācija);   
2.2.2. Uzņēmēja Iepirkuma piedāvājumā iesniegto Būvdarbu izpildes tāmi (Līguma 2.pielikums) (turpmāk ‑ Būvdarbu tāme);
2.2.3. Būvdarbu izpildes laika grafiku, ko Uzņēmējs iesniedz atbilstoši Līguma 3.5.punktam (Līguma 3.pielikums); 
2.2.4. Būvdarbu izpildi reglamentējošiem spēkā esošajiem normatīvajiem aktiem.
2.3. Uzņēmēja veicamo Būvdarbu uzskaitījums norādīts Būvdarbu tāmē. Būvdarbu tāme ir sagatavota atbilstoši Tehniskajā specifikācijā iekļautajiem risinājumiem. Būvdarbu tāmes kopējā vērtība nevar tikt palielināta par Būvdarbiem, kas jāveic saskaņā ar Tehnisko specifikāciju, bet kas nav iekļauti Būvdarbu tāmē, kā arī gadījumā, ja Uzņēmējs ar nodomu vai aiz neuzmanības ir kļūdījies materiālu daudzumā, to cenu un/vai Būvdarbu izmaksu aprēķinos, kas nepieciešami Tehniskajā specifikācijā paredzēto Būvdarbu veikšanai.
2.4. Uzņēmējs Būvdarbu veikšanai nodrošina visu nepieciešamo speciālistu piesaisti, ievērojot Latvijas Republikas spēkā esošo normatīvo aktu, tostarp būvnormatīvu, noteikumus un nodrošina, ka Būvdarbus Objektā veic Uzņēmēja piedāvājumā Iepirkumā norādītie speciālisti: 
2.4.1. ______________ ________________________ [tiek norādīts atbilstoši iepirkuma  procedūras piedāvājumā norādītajam].

3. LĪGUMA IZPILDES TERMIŅŠ
3.1. [bookmark: _Hlk234309230]Līgums stājas spēkā tā parakstīšanas dienā un ir spēkā līdz Līguma saistību pilnīgai  izpildei. 
3.2. [bookmark: _Hlk80017812][bookmark: _Hlk235019747]Būvdarbu izpildes termiņš -  ne ilgāk kā 4 (četru) mēnešu laikā, skaitot no Objekta būvlaukuma pieņemšanas-nodošanas akta parakstīšanas brīža līdz Gala akta parakstīšanai atbilstoši Līguma 5.nodaļas noteikumiem, ievērojot, ka:
3.2.1. Būvdarbiem jābūt pabeigtiem pilnā apjomā ne vēlāk kā 3 (trīs) mēnešu laikā, skaitot no Objekta būvlaukuma pieņemšanas-nodošanas akta parakstīšanas brīža;
3.2.2. Būvdarbu pieņemšana ekspluatācijā normatīvajos aktos un Līgumā noteiktajā kārtībā (parakstīts Gala akts) veicama ne vēlāk kā 4 (četru) mēnešu laikā, skaitot no Objekta būvlaukuma pieņemšanas-nodošanas akta parakstīšanas brīža.
3.3. Pasūtītājs 5 (piecu) darba dienu laikā pēc Līguma parakstīšanas Uzņēmējam iesniedz dokumentāciju, kas ir nepieciešama, lai atbilstoši spēkā esošo normatīvo aktu noteikumiem uzsāktu Būvdarbu izpildi (atzīme par būvdarbu uzsākšanas nosacījumu izpildi), tostarp pilnvaro Uzņēmēju sagatavot un aizpildīt nepieciešamo dokumentāciju Būvniecības informācijas sistēmā (turpmāk - BIS).
3.4. Ne vēlāk kā 2 (divu) darba dienu laikā pēc atzīmes par būvdarbu uzsākšanas nosacījumu izpildi saņemšanas Uzņēmējs informē Pasūtītāju par šādas atzīmes esamību Būvniecības informācijas sistēmā. 
3.5. Ne vēlāk kā 3 (trīs) darba dienu laikā pēc Līguma 3.4. punktā noteiktās atzīmes par būvdarbu uzsākšanas nosacījumu izpildi saņemšanas Uzņēmējs iesniedz Pasūtītājam Būvdarbu izpildes kalendāro grafiku atbilstoši Līguma 3.2. punktā noteiktajiem Būvdarbu izpildes termiņiem (turpmāk – Būvdarbu izpildes grafiks), ievērojot, ka Būvdarbu izpildes grafiks ir  jāsaskaņo ar Pasūtītāja kontaktpersonu un Būvuzraugu, kas kontrolē Būvdarbu izpildi un pielietojamo būvizstrādājumu kvalitāti. 
3.6. Pasūtītājs nodod Uzņēmējam Objekta būvlaukumu 5 (piecu) darba dienu laikā pēc Līguma 3.4. punktā noteikto nosacījumu iestāšanās, Pusēm parakstot Objekta pieņemšanas - nodošanas aktu.
3.7. Būvdarbu izpildes grafiks, tai skaitā tajā noteiktie Būvdarbu izpildes starptermiņi, Līguma izpildes laikā var tikt precizēti atbilstoši Pasūtītāja noteiktajiem Būvdarbu veikšanas laikposmiem un faktiskajai Būvdarbu izpildes gaitai. Būvdarbu izpildes grafika un tajā noteikto starptermiņu precizēšana nav uzskatāma par Līguma grozījumiem un nav noformējama ar rakstveida vienošanos. Precizētais Būvdarbu izpildes grafiks stājas spēkā pēc tā rakstveida saskaņošanas starp Līgumā noteiktajām Pušu pilnvarotajām kontaktpersonām. Šāda Būvdarbu izpildes grafika precizēšana pati par sevi nerada Uzņēmējam tiesības prasīt Līguma cenas palielinājumu, zaudējumu atlīdzību, kompensāciju vai Līguma 3.2. punktā noteiktā Būvdarbu izpildes termiņa pagarinājumu.
3.8. Puses vienojas, ka gadījumā, ja Būvdarbu veikšana tiek apturēta/pārtraukta, neatkarīgi no apturēšanas vai pārtraukuma iemesliem, Uzņēmējs nav tiesīgs prasīt un Pasūtītājam nav pienākums atlīdzināt jebkādus zaudējumus un/vai maksāt papildus samaksu, kompensāciju, izdevumus, atlīdzību par dīkstāvi, tajā skaitā, bet ne tikai saistībā ar Būvdarbiem nepieciešamo  iekārtu, tehnikas, darbaspēka mobilizēšanu vai demobilizēšanu, kas rodas sakarā ar Būvdarbu apturēšanu vai pārtraukšanu. 
3.9. Ja Būvdarbi ir apturēti saistībā ar Uzņēmēja darbību vai bezdarbību, Uzņēmējam ir pienākums Būvdarbus atsākt nākamajā dienā pēc šo apstākļu izbeigšanās, un minētais nedod tiesības Uzņēmējam uz Būvdarbu izpildes termiņa pagarinājumu.

4. LĪGUMCENA UN NORĒĶINU KĀRTĪBA
4.1. [bookmark: _Hlk177730420]Būvdarbu kopējā līgumcena atbilstoši Būvdarbu tāmei Līguma 2.pielikumā ir __________ (__________________) (turpmāk – Līgumcena), neieskaitot pievienotās vērtības nodokli (turpmāk – PVN), PVN piemēro saskaņā ar Pievienotās vērtības nodokļa likuma 142. pantu (īpašs nodokļa piemērošanas režīms būvdarbiem). 
4.2. Līgumcenā ir iekļautas visas izmaksas, kas saistītas ar Būvdarbu izpildi, tajā skaitā Būvdarbu izpildē izmantojamie materiāli, mehānismi, instrumenti un iekārtas, kā arī Būvdarbu veikšanā iesaistīto darbinieku atalgojums, apdrošināšana un citas izmaksas, kas nepieciešamas pilnīgai un kvalitatīvai Būvdarbiem izpildei, kā arī visi nodokļi (izņemot PVN), nodevas un atļaujas no trešajām personām u.c. maksājumi. 
4.3. Uzņēmējs apliecina, ka pirms Līguma noslēgšanas ir veicis Būvdarbu izpildei nepieciešamo un iespējamo izmaksu precīzu aprēķinu atbilstoši Tehniskajā specifikācijā iekļautajiem risinājumiem. Līgumcena Līguma ietvaros nevar tikt palielināta par būvdarbiem, kas jāveic saskaņā ar Tehnisko specifikāciju, bet kas nav iekļauti Būvdarbu tāmē, t.i., loģiski izsecināmie, pēc attiecīgās būvdarbu tehnoloģijas nepieciešamie darbi, kas nav uzrādīti ne Tehniskajā specifikācijā, ne būvdarbu tāmē, bet, bez kuriem nav iespējams realizēt tehniskajā specifikācijā noteiktos būvdarbus, tostarp Būvlaukuma izmaksas u.c. saistītās izmaksas, kā arī gadījumā, ja Uzņēmējs ar nodomu vai aiz neuzmanības ir kļūdījies materiālu daudzumā, to cenu un/vai Būvdarbu izmaksu aprēķinos, kas nepieciešami Tehniskajā specifikācijā paredzēto būvdarbu veikšanai. 
4.4. Pasūtītājs apmaksu veic katru mēnesi par iepriekšējā mēnesī Uzņēmēja faktiski veiktajiem un Pasūtītāja pieņemtiem Būvdarbiem, ievērojot Līguma 5.nodaļā noteikto kārtību, 10 (desmit) darba dienu laikā pēc Ikmēneša akta stāšanās spēkā saskaņā ar Līguma 5. nodaļu un Līguma noteikumiem atbilstoši sagatavota rēķina saņemšanas.
4.5. No katra Līguma 4.4.punktā noteiktā maksājuma Pasūtītājs veic ieturējumu 5% (pieci procenti) apmērā (turpmāk – Ieturējums) no konkrētā maksājuma summas, neieskaitot PVN, kā garantijas laika nodrošinājumu Uzņēmēja garantijas laika saistību izpildei par veiktajiem Būvdarbiem.
4.6. Ieturējumu Pasūtītājs apņemas samaksāt Uzņēmējam 30 (trīsdesmit) kalendāra dienu laikā pēc Līguma 8.4.punktā minētās garantijas laika garantijas un Uzņēmēja rēķina saņemšanas dienas, atskaitot no Uzņēmējam izmaksājamās summas Pasūtītāja ieturējumus atbilstoši Uzņēmēja garantijas saistībām un citus Līgumā noteiktos ieturējumus (ja tādi ir aprēķināti). 
4.7. Ja Uzņēmējs neiesniedz Līguma 8.4.punktā noteikto garantijas laika garantiju, Pasūtītājs patur Līguma 4.5.punktā noteikto ieturējumu garantijas saistību nodrošināšanai:
4.7.1. gadījumā, ja garantijas termiņa pirmajos divos gados nav konstatēti Būvdarbu defekti vai Uzņēmējs un Pasūtītājs ir vienojušies par pieteikto Būvdarbu defektu novēršanas termiņu, trešā gada pirmajā mēnesī Uzņēmējs iesniedz Pasūtītājam rēķinu par Ieturējuma atmaksu 60% (sešdesmit procenti) apmērā no Ieturējuma kopējās summas. Pasūtītājs atmaksu veic 30 (trīsdesmit) kalendāra dienu laikā no Līguma noteikumiem atbilstoša Uzņēmēja rēķina dienas;
4.7.2. neizlietoto Ieturējumu Pasūtītājs samaksā Uzņēmējam pēc garantijas laika beigām un garantijas laikā pieteikto garantijas darbu pilnīgas izpildes 30 (trīsdesmit) kalendāra dienu laikā pēc Uzņēmēja rēķina saņemšanas.
4.8. Pasūtītājs veic galīgo norēķinu par Uzņēmēja faktiski veiktajiem un Pasūtītāja pieņemtiem Būvdarbiem, ievērojot Līguma 5.nodaļā noteikto kārtību, 10 (desmit) darba dienu laikā no Līguma 5.16., 5.17.punktā noteiktā Gala akta abpusējas parakstīšanas un Līguma noteikumiem atbilstoši sagatavota rēķina saņemšanas. 
4.9. Visi Līgumā paredzētie maksājumi tiek veikti ar pārskaitījumu uz Uzņēmēja Līgumā norādīto bankas norēķinu kontu. Par samaksas dienu tiek uzskatīts datums, kurā Pasūtītājs kredītiestādē ir veicis attiecīgās maksājuma summas pārskaitījumu uz Uzņēmēja norēķinu kontu.
4.10. Par Būvdarbu izpildi Uzņēmējs sagatavo strukturētu elektronisko rēķinu XML formātā (turpmāk arī – E-rēķins), kas sagatavots atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Uzņēmējs E-rēķinu nosūta uz Pasūtītāja e-pasta adresi: webrekini@csdd.gov.lv. 
4.11. Vienlaikus ar E-rēķinu Uzņēmējs sagatavo arī rēķinu PDF vai jebkurā citā cilvēklasāmā formātā. Rēķinam ir jābūt noformētam atbilstoši Latvijas Republikas normatīvo aktu prasībām, kā arī jābūt norādītiem Pasūtītāja rekvizītiem, Līguma datumam un numuram. Puses vienojas, ka šajā Līguma punktā noteiktais rēķins ir derīgs bez zīmoga un paraksta. Uzņēmējs nosūta rēķinu no e-pasta adreses: ___________ uz Pasūtītāja e-pasta adresi: webrekini@csdd.gov.lv.  Šajā punktā minēto rēķinu un E-rēķinu Uzņēmējs nosūta vienā e-pasta sūtījumā, pievienojot abpusēji parakstītu Līgumā paredzētu attiecināmo  pieņemšanas – nodošanas aktu.
1. 
2. 
3. 
3.1. 
3.2. 
3.3. 
3.4. 
3.5. 
3.6. 
4.12. Ja netiek ievērotas Līgumā noteiktās prasības attiecībā uz rēķiniem, Pasūtītājam ir tiesības nepieņemt rēķinu, un šādā gadījumā Pasūtītājs bez jebkādām sankcijām ir tiesīgs neievērot Līgumā noteikto samaksas kārtību.
4.13. Maksājumu veikšana no Pasūtītāja puses nevar tikt interpretēta kā jebkādu Būvdarbu pieņemšana un/vai Uzņēmēja atbrīvošana no Līgumā paredzētajām Uzņēmēja saistībām un atbildības. 
4.14. Papildus iepriekš minētajam, Pasūtītājam ir tiesības neapmaksāt Uzņēmēja rēķinu, ja Pasūtītājs Līgumā noteiktajā kārtībā un termiņos nav saņēmis no Uzņēmēja Līguma 5.nodaļā paredzētos dokumentus.
4.15. Ja Līgumā noteikto maksājumu veikšanas brīdī pastāv kāda Uzņēmēja parāda saistība pret Pasūtītāju, tai skaitā, bet ne tikai līgumsods un/vai zaudējumi, un/vai citi izdevumi, kas Pasūtītājam radās jebkādas Uzņēmēja darbības un/vai bezdarbības dēļ, tai skaitā, bet ne tikai līgumsaistību neizpildes dēļ, arī izdevumu, kas saistīti ar trešo personu piesaistīšanu Būvdarbu izpildē un/vai trūkumu novēršanā, Pasūtītājs ir tiesīgs to vienpusēji ieturēt, veicot norēķinus, paziņojot par to Uzņēmējam. Atsevišķa Uzņēmēja piekrišana, kas apliecināta mutiski vai ar parakstu, šādā gadījumā nav nepieciešama.
5. BŪVDARBU PIEŅEMŠANA-NODOŠANA
IKMĒNEŠA BŪVDARBU PIEŅEMŠANA-NODOŠANA
5.1. [bookmark: _Hlk98770375]Līgumā paredzētie Būvdarbi tiek pieņemti katru mēnesi pēc to pabeigšanas, parakstot Būvdarbu izpildes aktu (forma 2) (turpmāk - Ikmēneša akts/ Darbu izpildes akts (forma 2)).
5.2. [bookmark: _Hlk139972249]Uzņēmējs līdz kārtēja mēneša 10. (desmitajam) datumam par iepriekšējā mēnesī faktiski veiktajiem Būvdarbiem, iesniedz Pasūtītājam Uzņēmēja parakstītu un Būvuzrauga (ja tāds piesaistīts) apstiprinātu detalizētu Ikmēneša aktu. 
5.3. Iesniedzot Ikmēneša aktu, Uzņēmējs Pasūtītājam uzrāda vai pēc Pasūtītāja pieprasījuma iesniedz uz izpildītajiem Būvdarbiem attiecināmos nepieciešamos dokumentus, izpildrasējumus un materiālus, kas apliecina faktiski veikto Būvdarbu izpildi un dod iespēju Pasūtītājam pilnībā pārliecināties par attiecīgo būvdarbu pienācīgu izpildi. 
5.4. Saņemot Ikmēneša aktu, Pasūtītājs to izskata, pārbauda veiktos Būvdarbus un 10 (desmit) darba dienu laikā un pieņem vienu no šādiem lēmumiem:
5.4.1. Ja Pasūtītājam un/vai Būvuzraugam (ja tāds piesaistīts) nav pretenziju pret veiktajiem Būvdarbiem un Ikmēneša aktam pievienotiem dokumentiem, Pasūtītājs paraksta Ikmēneša aktu un vienu tā eksemplāru atgriež Uzņēmējam;
5.4.2. Pasūtītājam ir tiesības pilnībā vai daļēji atteikt pieņemt attiecīgajā mēnesī veiktos Būvdarbus, ja Pasūtītājam un/vai Būvuzraugam ir iebildumi par veikto Būvdarbu kvalitāti, atbilstību Līgumam, tā pielikumiem, tostarp Tehniskajai specifikācijai, Pasūtītāja vai normatīvo aktu prasībām, vai iebildumi pret izmantotajiem materiāliem, būvizstrādājumiem, un/vai risinājumiem, standartu, tehnisko noteikumu, Pasūtītāja norādījumu neievērošanu, vai Pasūtītājam nav uzrādīti vai iesniegti visi pamatoti nepieciešamie dokumenti, kas apstiprina attiecīgo Būvdarbu veikšanu un dod iespēju Pasūtītājam pārbaudīt attiecīgos Būvdarbus;
5.4.3. Ja Pasūtītājs Līguma 5.4. punktā noteiktajā termiņā nav parakstījis Ikmēneša aktu, nav iesniedzis pamatotus rakstveida iebildumus vai defektu aktu, Ikmēneša akts uzskatāms par stājušos spēkā bez Pasūtītāja paraksta.
5.5. Ja Pasūtītājam nav pretenziju par izpildītajiem Būvdarbiem, tad Ikmēneša aktu  Pasūtītājs paraksta 10 (desmit) darba dienu laikā no akta saņemšanas dienas. Gadījumā, ja Pasūtītājam ir pretenzijas, pret kādu daļu no pabeigtajiem Būvdarbiem, Pasūtītājam ir tiesības Ikmēneša aktu parakstīt ar atrunām par nepieņemtajiem Būvdarbiem. Šādā gadījumā Pasūtītājs samaksā par no Pasūtītāja puses bez atrunām pieņemtajiem Būvdarbiem. 
5.6. [bookmark: _Hlk139972380]Ja Pasūtītājs nepieņem Būvdarbus, tas iesniedz Uzņēmējam rakstveida pretenziju, norādot ar Līguma noteikumiem pamatotas nepilnības, vai ar būvuzraugu (ja tāds piesaistīts) saskaņotu defektu aktu.  
5.7. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Uzņēmējs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām.
5.8. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, Pasūtītājs pasūta būves ekspertīzi par veikto darbu kvalitāti. Ekspertīzes uzdevums ir noteikt būves vai būves daļas atbilstību normatīvo aktu un pasūtītāja noteiktajām prasībām, kā arī faktiski izpildīto darbu apjomu.
5.9. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Līguma prasībām, uzskatāms, ka Pasūtītājs attiecīgajā mēnesī veiktos Būvdarbus ir pieņēmis ekspertīzes slēdziena iesniegšanas dienā un attiecīgā Ikmēneša akta parakstīšana nav nepieciešama.
5.10. Ja Uzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Puses vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus un meteoroloģiskos apstākļus. Ja konstatētie defekti ir nebūtiski un neietekmē Objekta drošu ekspluatāciju, funkcionalitāti, turpmāko būvdarbu veikšanu vai normatīvo aktu prasību izpildi, Pasūtītājam ir tiesības parakstīt attiecīgo pieņemšanas–nodošanas aktu, vienlaikus nosakot termiņu konstatēto defektu novēršanai.
5.11. [bookmark: _Hlk177729052]Ikmēneša akta parakstīšana neliedz Pasūtītājam Līguma spēkā esības laikā, kā arī Garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai Garantijas laikā pieteiktos Būvdarbu defektus, trūkumus un neatbilstības par saviem līdzekļiem.
5.12. Ja būves ekspertīze apstiprina Pasūtītāja iebildumus, Uzņēmējs sedz ar būves ekspertīzi lēmuma pieņemšanu saistītos izdevumus.
5.13. Pasūtītājs izskata un sniedz atbildi Uzņēmējam par Uzņēmēja iesniegtajiem dokumentiem 5 (piecu) darba dienu laikā, skaitot no dienas, kurā tos saņēmis, ja Līgumā nav noteikts cits termiņš.
5.14. Par Ikmēneša akta iesniegšanas dienu tiek uzskatīts datums, kurā Uzņēmējs iesniedzis Pasūtītājam Ikmēneša aktu izskatīšanai. 
GALA BŪVDARBU PIEŅEMŠANA – NODOŠANA
5.15. Pēc visu Būvdarbu pabeigšanas atbilstoši normatīvo aktu un Līguma noteikumiem, tiek sagatavots būvobjekta nodošanas - pieņemšanas akts (turpmāk – Gala akts), kas ir noformēts atbilstoši Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam. Gala akts tiek sagatavots pēc tam, kad attiecīgās iestādes ir sniegušas nepieciešamās atļaujas un apstiprinājumus par Objektā veikto Būvdarbu pabeigšanu un Objekta nodošanu ekspluatācijā. Gala akts kalpo kā apliecinājums, ka visi Līgumā veiktie Būvdarbi ir pilnībā pabeigti, veikti atbilstoši normatīvajiem aktiem un Pasūtītāja prasībām. Gala akta parakstīšana apliecina Būvdarbu nodošanu un pieņemšanu atbilstoši Līguma noteikumiem, neierobežojot Pasūtītāja tiesības Garantijas laikā celt pretenzijas par slēptiem defektiem, trūkumiem un neatbilstībām.
5.16. Uzņēmējs nodod Pasūtītājam visus izpildītos Būvdarbus šādā kārtībā:
5.16.1. iesniedz Ikmēneša aktu par pēdējā mēnesī izpildītajiem Būvdarbiem;
5.16.2. [bookmark: _Hlk177729857]paziņo Pasūtītājam par Objekta gatavību ekspluatācijai, pēc tam kad atbildīgā būvvalde BIS  ir apstiprinājusi apliecinājumu par Objekta gatavību ekspluatācijai;
5.16.3. Uzņēmējs pēc Objekta pieņemšanas ekspluatācijā iesniedz Pasūtītājam Gala aktu:
5.16.4. [bookmark: _Hlk177730131]aktā norāda akta par Objekta pieņemšanu ekspluatācijā datumu un numuru, atzīmes par Būvdarbu pabeigšanu datumu;
5.16.5. aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja attiecināms un tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.
5.17. Saņemto Gala aktu un tam pievienotos dokumentus un materiālus Pasūtītājs izvērtē un paraksta 10 (desmit) darba dienu laikā no Gala akta saņemšanas brīža, tostarp, ja izpildīti visi turpmāk minētie nosacījumi:
5.17.1. Būvdarbi Objektā ir izpildīti atbilstoši Līgumam un tā pielikumiem, Tehniskajai specifikācijai, Pasūtītāja un normatīvo aktu prasībām, Pasūtītājam nav iebildumu pret izmantotajiem materiāliem un/vai risinājumiem, standartu, tehnisko noteikumu, Pasūtītāja norādījumu neievērošanu; 
5.17.2. pilnībā veikta Būvdarbiem nepieciešamo iekārtu un tehnikas izvešana, izvesti visi būvgruži un palīgmateriāli, kas Būvdarbu realizācijas ietvaros atradās Objektā;
5.17.3. Pasūtītājam iesniegti visi nepieciešamie dokumenti, ko paredz Līgums, normatīvie akti un dokumenti, ko pieprasījis Pasūtītājs, tādā formā, saturā un apjomā, ko Pasūtītājs atzinis par pietiekamu;
5.17.4. Uzņēmējs saņēmis un iesniedzis Pasūtītājam visus dokumentus, kas nepieciešami Objekta pienācīgai ekspluatācijai;
5.17.5. Uzņēmējs ir samaksājis Pasūtītājam visus no Līguma izrietošus maksājumus -   līgumsodus, zaudējumu atlīdzību un citus izdevumus.
5.18.  Ja ir izpildīti visi Līguma 5.17. punktā noteiktie nosacījumi un Pasūtītājs Līguma 5.17. punktā noteiktajā termiņā nav parakstījis Gala aktu, kā arī nav iesniedzis pamatotus rakstveida iebildumus vai defektu aktu, Gala akts uzskatāms par stājušos spēkā bez Pasūtītāja paraksta.
5.19. Ja kāds no Līgumā noteiktajiem pieņemšanas-nodošanas aktiem tiek iesniegts papīra formātā, tas tiek noformēts 3 (trīs) oriģināla eksemplāros.
5.20. [bookmark: _Hlk177720290][bookmark: _Hlk139985708]Par Gala akta iesniegšanas dienu tiek uzskatīts datums, kurā Uzņēmējs iesniedzis Pasūtītājam Gala aktu izskatīšanai. 
5.21. Gala akta parakstīšana neliedz Pasūtītājam Līguma spēkā esības laikā, kā arī Garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai Garantijas laikā pieteiktos Būvdarbu defektus, trūkumus un neatbilstības par saviem līdzekļiem.

6. UZŅĒMĒJA SAISTĪBAS
6.1. Uzņēmējs apņemas organizēt un veikt Būvdarbus kvalitatīvi atbilstoši Līguma noteikumiem un  Būvniecības likuma un ar to saistīto Ministru kabineta noteikumu prasībām, nodrošinot būvizstrādājumu pareizu un kvalitatīvu glabāšanu un izmantošanu Būvdarbu procesā, kā arī Būvdarbu veikšanai izmantot tikai kvalitātes prasībām atbilstošus būvizstrādājumus.
6.2. [bookmark: _Hlk234408494]Uzņēmējam ir pienākums nodrošināt Līguma 2.4.1. punktā norādīto speciālistu faktisku un nepārtrauktu iesaisti Būvdarbu izpildē atbilstoši to kompetencei un pienākumiem. Pēc Pasūtītāja vai būvuzrauga pieprasījuma attiecīgajam speciālistam ir pienākums ierasties Objektā Pasūtītāja vai būvuzrauga noteiktajā saprātīgā termiņā, tostarp pēc Pasūtītāja vai būvuzrauga pieprasījuma piedalīties būvsapulcēs.
6.3. Uzņēmējs nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi atbilstoši Publisko iepirkumu likuma prasībām. 
6.4. Uzņēmējs dokumentē Būvdarbu izpildi BIS atbilstoši normatīvo aktu prasībām.
6.5. Uzņēmējs Līguma izpildes laikā nodrošina un uztur _______________ [norādīt standartus atbilstoši Uzņēmēja Iepirkumā iesniegtajai dokumentācijai, kas vērtēta saimnieciski izdevīgākā piedāvājuma vērtēšanā].  
6.6. Uzņēmējs pieprasa un saņem nepieciešamos dokumentus no Pasūtītāja, un nokārto Būvdarbu uzsākšanas nosacījumu izpildi un citu Būvdarbiem nepieciešamo atļauju saņemšanu.
6.7. Uzņēmējs apņemas Būvdarbu veikšanas laikā kārtot Būvdarbiem nepieciešamo dokumentāciju un normatīvajos aktos paredzētos dokumentus par darba aizsardzības prasībām.
6.8. Uzņēmējam ir jāiesniedz Pasūtītājam visa nepieciešamā Būvdarbu izpilddokumentācija par Būvdarbiem atbilstoši normatīvo aktu prasībām.
6.9. Uzņēmējs savlaicīgi rakstiski informē Pasūtītāju par Būvdarbu izpildē neparedzētiem apstākļiem, kas var kavēt Būvdarbu pabeigšanu Līguma norādītajā termiņā, vienlaicīgi iesniedzot savus priekšlikumus to novēršanai.
6.10. [bookmark: _Hlk160461719]Uzņēmējs paredz Būvdarbu izpildi un Būvdarbu organizāciju Objektā tā, lai netiktu apturēta Objekta darbība. 
6.11. Pēc Būvdarbu pabeigšanas un pirms Būvdarbu nodošanas Pasūtītājam, nodrošināt Objekta atbrīvošanu no būvgružiem, atkritumiem, izvest Uzņēmējam piederošo inventāru, iekārtas, darbarīkus un sakopt Objektu un tam piegulošo teritoriju.
6.12. Uzņēmējs ir atbildīgs par darba drošības, ugunsdrošības un vides aizsardzības pasākumu veikšanu, ko paredz Latvijas Republikā spēkā esošie normatīvie akti un instrukcijas, kas saistīti ar Būvdarbiem Objektā.
6.13. Uzņēmējs atbild par jebkuriem tā darbības rezultātā nodarītajiem bojājumiem un radītajiem zaudējumiem, kā arī nodrošina kompensāciju, kas jāmaksā saskaņā ar likumu,  sakarā ar nelaimes gadījumiem Uzņēmējam vai tā personālam, kā arī citām personām.
6.14. Uzņēmējam ir tiesības saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Būvdarbiem.
6.15. Uzņēmējam ir tiesības piemērot Līgumā noteikto līgumsodu par Pasūtītāja nepienācīgu Līguma saistību izpildi.
6.16. Ja Uzņēmējs Līguma izpildē piesaista apakšuzņēmējus, Uzņēmējs nodrošina samaksu apakšuzņēmējiem par faktiski izpildītajiem un pieņemtajiem Būvdarbiem 10 (desmit) darba dienu laikā pēc attiecīgā maksājuma saņemšanas no Pasūtītāja, bet ne vēlāk kā 60 (sešdesmit) kalendāra dienu laikā pēc apakšuzņēmēja izpildīto darbu pieņemšanas un atbilstoša rēķina saņemšanas. Uzņēmējam ir pienākums ar apakšuzņēmējiem noslēgto līgumu ietvaros iekļaut noteikumus izpildīto darbu pieņemšanai, kas atbilst 2022.gada 5.jūlija Ministru kabineta noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 5.punktā noteiktajam.  Pasūtītājam nav pienākuma kontrolēt Uzņēmēja ar apakšuzņēmēju noslēgtā būvdarbu līguma atbilstību.

7. PASŪTĪTĀJA SAISTĪBAS
7.1. Pasūtītājs Līguma ietvaros neveic darbības, kas traucētu Būvdarbu izpildei, ja vien tas nav saistīts ar konstatētiem būvnoteikumu pārkāpumiem no Uzņēmēja puses.
7.2. Pasūtītājam ir tiesības ierosināt izmaiņas Būvdarbu apjomā, ja tas nepieciešams objektīvu, Pusēm iepriekš neparedzamu apstākļu dēļ vai citos normatīvajos aktos pieļautajos gadījumos. Šādas izmaiņas veicamas Publisko iepirkumu likumā un Līgumā noteiktajā kārtībā.
7.3. Pasūtītājam ir pienākums savlaicīgi rakstiski paziņot Uzņēmējam par visiem no Pasūtītāja atkarīgiem apstākļiem, kas radušies no jauna un kas Uzņēmējam var traucēt izpildīt Līguma saistības.
7.4. Pasūtītājs par saviem līdzekļiem pieaicina būvuzraugu, kurš kontrolē Būvdarbu izpildi un pielietojamo būvizstrādājumu kvalitāti (turpmāk – Būvuzraugs). Pasūtītājs par Būvuzrauga iecelšanu vai maiņu rakstiski paziņo Uzņēmējam, kuram no paziņojuma saņemšanas brīža ir saistoša Būvuzrauga darbība.
7.5. Pasūtītājs pieņem Līgumā paredzētos Būvdarbus, kas izpildīti kvalitatīvi un atbilstoši Līguma un normatīvo aktu prasībām, un veic to apmaksu Līgumā noteiktajā kārtībā un apmērā.
7.6. Pasūtītājam ir tiesības jebkurā laikā pārbaudīt Būvdarbu veikšanu Objektā.
7.7. Pasūtītājam ir tiesības dot Uzņēmējam norādījumus par Līguma izpildi. Pasūtītāja norādījumi ir Uzņēmējam saistoši, ciktāl tie nav pretrunā normatīvajiem aktiem, Tehniskajai specifikācijai un Līguma noteikumiem. 
7.8. Pasūtītājam ir tiesības dot Uzņēmējam saistošus norādījumus arī par Būvdarbu izpildes grafika precizēšanu un Būvdarbu veikšanas laikposmiem atbilstoši Līguma 3. nodaļas noteikumiem.
7.9. Pasūtītājam ir tiesības piemērot Līgumā noteikto līgumsodu par Uzņēmēja nepienācīgu Līguma saistību izpildi. 

8. GARANTIJAS UN CIVILTIESISKĀS ATBILDĪBAS APDROŠINĀŠANA
8.1. Līgumā noteikto un no tā izrietošo saistību izpildes nodrošināšanai ne vēlāk kā 10 (desmit) dienu laikā pēc Līguma noslēgšanas Uzņēmējs kā garantiju Būvdarbu un citu Līgumā noteikto saistību izpildei iesniedz Pasūtītājam neatsaucamu un beznosacījumu kredītiestādes / apdrošināšanas akciju sabiedrības izsniegtu Līguma izpildes nodrošinājumu 10% (desmit procenti) apmērā no Līgumcenas (izmaksājams pēc pirmā pieprasījuma), nodrošinājumam jāsatur Līgumā iekļautie nosacījumi. Līguma izpildes nodrošinājumam nepārtraukti jābūt spēkā līdz brīdim, kad Puses parakstījušas Gala aktu un papildus 30 (trīsdesmit) kalendārās dienas. Ja Puses ir noslēgušas vienošanos par Līguma termiņa pagarināšanu, Uzņēmējs 5 (piecu) darba dienu laikā iesniedz Līguma izpildes nodrošinājuma pagarinājumu.
8.2. Uzņēmējs garantē Objektā izpildīto Būvdarbu un Būvdarbos izmantoto materiālu kvalitāti 48 (četrdesmit astoņu) mēnešu laikā no Gala akta parakstīšanas brīža (turpmāk – Garantijas laiks). Uzņēmējs uzņemas atbildību par trūkumiem un defektiem Būvdarbos, kas konstatēti Garantijas termiņā, tostarp Garantijas periodā apņemas par saviem līdzekļiem novērst jebkādus atklātos defektus, ja tie radušies nekvalitatīvi izpildītu Būvdarbu dēļ vai izmantoto nekvalitatīvo materiālu rezultātā.
8.3. Garantijas laika saistību izpildes nodrošināšanai 10 (desmit) darba dienu laikā pēc dienas, kad abas Puses parakstījušas Gala aktu, Uzņēmējs iesniedz Pasūtītājam Līguma noteikumiem atbilstošu un Pasūtītājam pieņemamā formā un saturā izteiktu Garantijas laika garantiju 5% (pieci procenti) apmērā no Līguma 4.1.punktā noteiktās Līgumcenas (izmaksājamas pēc pirmā pieprasījuma), kura saturu un formu Uzņēmējs pirms iesniegšanas saskaņojis ar Pasūtītāju. Garantijas laika garantijas nodrošinājums iesniedzams kredītiestādes vai apdrošināšanas akciju sabiedrības izsniegtas neatsaucamas un beznosacījumu garantijas veidā, kam nepārtraukti jābūt spēkā uz Līguma 8.2.punktā norādīto Garantijas laiku, kā arī Uzņēmējam savlaicīgi jāpagarina, ja saskaņā ar Līguma noteikumiem tiek pagarināts Garantijas laiks. 
8.4. Ja Garantijas laika ietvaros konstatēto defektu dēļ Pasūtītājam nav bijis iespējams pienācīgi izmantot Objektu Uzņēmēja vainas dēļ, Pasūtītājs ir tiesīgs ar rakstveida paziņojumu Uzņēmējam pagarināt Garantijas laiku par laika periodu, kādā Objekts nevarēja tikt pienācīgi izmantots. 
8.5. Par Garantijas laika ietvaros konstatētajiem defektiem Pasūtītājs rakstveidā paziņo Uzņēmējam. Uzņēmējam ir pienākums nekavējoties, bet ne vēlāk kā Pasūtītāja norādītā saprātīgā laika periodā, un uz sava rēķina novērst visus Garantijas laika ietvaros konstatētos un Pasūtītāja norādītos Būvdarbu izpildes rezultāta un/vai izmantoto risinājumu, metožu, iekārtu, materiālu vai citus defektus un trūkumus, izņemot gadījumus, ja šādi defekti radušies Pasūtītāja nolaidības vai  neuzmanības dēļ. Uzņēmējam ir jāierodas Būvdarbu izpildes vietā un jāuzsāk defektu novēršana avārijas gadījumā nekavējoties un ne vēlāk kā 12 (divpadsmit) stundu laikā, bet citos gadījumos - ne vēlāk kā 48 (četrdesmit astoņu) stundu laikā pēc Pasūtītāja rakstiska  vai elektroniska paziņojuma.
8.6. Ja Uzņēmējs nav uzsācis paziņoto defektu novēršanu Līguma 8.5.punktā norādītajā termiņā vai nav pienācīgi novērsis paziņotos defektus vai bojājumus Pasūtītāja norādītā saprātīgā termiņā, Pasūtītājam, par to rakstveidā paziņojot Uzņēmējam, ir tiesības, bet ne pienākums, konstatēto defektu un bojājumu novēršanu veikt saviem spēkiem vai pieaicinot jebkuru Pasūtītāja izvēlētu trešo personu. Visus zaudējumus, izmaksas un izdevumus, kas Pasūtītājam tieši vai netieši radušies, veicot defektu un bojājumu novēršanu saviem spēkiem vai pieaicinot Pasūtītāja izvēlētas personas, sedz Uzņēmējs, un Pasūtītājs ir tiesīgs šādas summas vienpusēji ieturēt no Garantijas laika garantijas un/vai jebkādām naudas summām, kuras Uzņēmējam pienākas no Pasūtītāja, par to rakstveidā paziņojot Uzņēmējam. Tas neierobežo Pasūtītāja tiesības prasīt arī zaudējumu atlīdzību, ciktāl tā pārsniedz Garantijas laika garantijas apmēru. 
8.7. Ja Uzņēmējs izvirzījis iebildes par defektu attiecināmību uz Garantijas laika saistībām, Pasūtītājs vai abas Puses, savstarpēji vienojoties, var pieaicināt ekspertu. Ja eksperta slēdziens apstiprina par pamatotu Pasūtītāja viedokli, Uzņēmējs ne tikai novērš attiecīgos trūkumus, bet arī sedz eksperta pieaicināšanas izmaksas.
8.8. Garantijas laika saistības attiecas arī uz veikto un apmaksāto Būvdarbu apjomu, ja Līgums tiek izbeigts priekšlaicīgi un Būvdarbi nav paveikti pilnībā.
8.9. Gadījumā, ja pirms Garantijas laika termiņa beigām tiek konstatēti defekti, neprecizitātes vai trūkumi Uzņēmēja paveiktajos Būvdarbos un nav iespējama attiecīgo defektu, neprecizitāšu vai trūkumu novēršana Garantijas laika ietvaros, tad attiecīgais garantijas laiks tiek pagarināts par to laiku, kurā Uzņēmējs novērš attiecīgos defektus vai trūkumus.
8.10. Uzņēmējs apdrošina savas darbības un būvdarbu vadītāju profesionālo civiltiesisko atbildību par visu Līguma saistību izpildes laiku atbilstoši spēkā esošo normatīvo aktu prasībām.
8.11. Civiltiesiskās atbildības apdrošināšanas līgumus (polises) Uzņēmējs iesniedz 5 (piecu) darba dienu laikā pēc Līguma abpusējas parakstīšanas vai 5 (piecu) darba dienu laikā pirms esošās apdrošināšanas polises beigām, ja Līguma saistību izpilde vēl turpinās. 

9. IZMAIŅAS LĪGUMĀ
9.1. Ja normatīvo aktu grozījumi paredz tādas normatīvo aktu izmaiņas, kuras liek Pusēm grozīt Līguma noteikumus, Puses apņemas vienoties par samērīgiem grozījumiem Līgumā.
9.2. Būtiski Līguma grozījumi pieļaujami iestājoties jebkādiem apstākļiem, kas atbilst jebkuriem no Publisko iepirkumu likuma 61.panta trešajā daļā minētajiem priekšnoteikumiem. Izmaiņas Līguma termiņos, Būvdarbos, Būvdarbu apjomos vai papildu darbus var veikt, ja ir attiecināms kāds no turpmāk norādītajiem gadījumiem: 
9.2.1. konstatēta nepieciešamība veikt tādus būvdarbus, kas sākotnēji netika iekļauti Tehniskajā specifikācijā, jo to nepieciešamību nebija iespējams paredzēt;
9.2.2. konstatēta nepieciešamība veikt tādus būvdarbus, kas izriet no Pasūtītāja prasību izmaiņām un/vai jaunām prasībām saistībā ar Objekta lietošanas funkcionāliem vai tehnoloģiskiem papildinājumiem vai uzlabojumiem, vai ekspluatācijas izmaksas samazināšanu;
9.2.3. Līguma 3.2.punktā noteikto izpildes termiņu Puses var grozīt ar rakstveida papildu vienošanos, ko noslēdz pēc vienas no Pusēm ierosinājuma šādos gadījumos:
9.2.3.1. ja Pasūtītājs no Uzņēmēja neatkarīgu apstākļu dēļ nav nodrošinājis Līguma 3.3. punktā paredzētos Būvdarbu veikšanas laikposmus vai to ilgumu un tādēļ Uzņēmējam objektīvi nav bijusi iespēja veikt attiecīgos Būvdarbus, Puses vienojas par samērīgu Būvdarbu izpildes gala termiņa pagarinājumu, nepārsniedzot laikposmu, kurā Būvdarbu veikšanas iespēja netika nodrošināta;
9.2.3.2. ja radušies neparedzēti būvdarbi;
9.2.3.3. tiek veiktas izmaiņas Tehniskajā specifikācijā;
9.2.3.4. ja iestājas nepārvaramas varas apstākļi, vai arī ārkārtēju apstākļu rezultātā tiek apgrūtināta vai padarīta neiespējama uz laiku Būvdarbu izpilde;
9.2.3.5. ja Pasūtītājs ir veicis korekcijas Būvdarbu apjomos;
9.2.3.6. [bookmark: _Hlk177715912][bookmark: _Hlk177716006]ja Būvdarbi Objektā aizkavējas no Uzņēmēja neatkarīgu apstākļu dēļ, t.i., attiecīgās Būvvaldes kavēšanās lēmumu pieņemšanā vai citu iestāžu saskaņojumu kavēšanās rezultātā, tad Būvdarbu izpildes termiņa pagarinājuma ilgums tiek noteikts proporcionāli attiecīgajam periodam, kādā konstatēts objektīvs pamatojums, balstoties uz rakstveida pierādījumiem;
9.2.3.7. ja Būvdarbi Objektā aizkavējas no Uzņēmēja neatkarīgu apstākļu dēļ, t.i., Pasūtītājs ir kavējis Objekta būvlaukuma nodošanas termiņus vai Pasūtītājs apturējis Būvdarbu veikšanu tādu apstākļu dēļ, kas nav saistīti ar uzņēmēja vainojamu rīcību, tad Būvdarbu izpildes termiņa pagarinājuma ilgums tiek noteikts proporcionāli attiecīgajam periodam, kādā konstatēts objektīvs pamatojums, balstoties uz rakstveida pierādījumiem.
9.3. Veicot grozījumus Līguma 9.2.punktā un/vai Publisko iepirkumu likuma noteiktajos gadījumos, pēc Būvdarbu izmaiņu un/vai papildu darbu izmaksu tāmes saskaņošanas, Uzņēmējs un Pasūtītājs noslēdz rakstisku vienošanos par Līguma grozījumiem. 
9.4. Puse, kura ierosina izmaiņas, iesniedz otrai Pusei rakstveida iesniegumu ar pamatojumu, pamatojoties uz kuru Puses lemj par izmaiņu pieļaujamību.
9.5. Pasūtītājs ir tiesīgs izdarīt izmaiņas Līgumā paredzētajos Būvdarbos, ja tas neskar uzsāktos darbus un piegādātos būvmateriālus. 
9.6. Par tādu darbu izpildi, kuru izpildes gaitā Uzņēmējs ir patvaļīgi atkāpies no Līguma noteikumiem, tajā skaitā Tehniskajā specifikācijā paredzētajiem risinājumiem, Uzņēmējs atlīdzību nesaņem un veic Objektā neatbilstību un trūkumu novēršanu par saviem līdzekļiem, un tas nedod Uzņēmējam tiesības pieprasīt Līguma 3.2.punktā noteiktā Būvarbu izpildes termiņa pagarinājumu.
9.7. Par jebkurām izmaiņām Līguma noteikumos vai izpildāmo Būvdarbu apjomos Puses noslēdz rakstveida papildu vienošanos pie Līguma, izņemot gadījumus, kad šajā Līgumā ir noteikts, ka attiecīgās izmaiņas nav uzskatāmas par Līguma grozījumiem vai ir veicamas citā kārtībā.

10. PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE
10.1. Pēc Līguma 3.4. punktā noteikto nosacījumu iestāšanās 3 (trīs) darba dienu laikā Uzņēmējs iesniedz Pasūtītājam visu Līguma izpildē iesaistīto apakšuzņēmēju sarakstu, tostarp sarakstā norādot arī apakšuzņēmēju piesaistītos apakšuzņēmējus – sarakstā norādāms uzņēmuma nosaukums, reģistrācijas numurs, nododamo darbu  veids, Līguma daļas apjoms (EUR bez PVN), uzņēmuma kontaktpersonas dati. Uzņēmējam visā Līguma darbības periodā ir pienākums informēt Pasūtītāju par izmaiņām sākotnēji iesniegtajā apakšuzņēmēju sarakstā, tostarp ir pienākums aktualizēt apakšuzņēmēju sarakstā norādīto informāciju un iesniegt to Pasūtītājam. 
10.2. Uzņēmējs Līguma izpildē ir tiesīgs piesaistīt tikai tos apakšuzņēmējus, kurus tas norādījis Iepirkumā iesniegtajā Uzņēmēja piedāvājumā vai rakstveidā saskaņojis ar Pasūtītāju, un kuri ir saņēmuši Latvijas Republikas normatīvajos aktos noteiktās atļaujas un sertifikātus nodoto darbu veikšanai. Uzņēmējs ir pilnībā atbildīgs par Uzņēmēja piesaistīto apakšuzņēmēja veikto Būvdarbu izpildi atbilstoši Līguma noteikumiem. 
10.3. Līguma izpildē Uzņēmēja piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu. 
10.4. Uzņēmējs nav tiesīgs bez saskaņošanas ar Pasūtītāju veikt Uzņēmēja piedāvājumā konkursā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem. 
10.5. Uzņēmēja piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt Uzņēmēja piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.
10.6. Pasūtītājs nepiekrīt Iepirkumā iesniegtajā Uzņēmēja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
10.6.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
10.6.2. tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību Iepirkuma dokumentācijā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. pantā (atbilstoši Pasūtītāja norādītajam paziņojumā par līgumu un Iepirkuma dokumentos) minētajiem pretendentu izslēgšanas iemesliem;
10.6.3. piedāvātais apakšuzņēmējs, kura sniedzamo Darbu vērtība ir vismaz 10 000 EUR (desmit tūkstoši eiro) no kopējās Līguma vērtības, atbilst Publisko iepirkumu likuma 42. pantā (atbilstoši Pasūtītāja norādītajam paziņojumā par līgumu un Iepirkuma dokumentos) minētajiem pretendentu izslēgšanas gadījumiem;
10.6.4. apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. 
10.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Uzņēmēja piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
10.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. pantā ceturtās daļas 2., 3. un 4. punktā minētos termiņus skaita no dienas, kad Uzņēmēja lūgums par apakšuzņēmēja nomaiņu iesniegts Pasūtītājam.
10.9. Pasūtītājs pieņem lēmumu atļaut vai atteikt Uzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis no Uzņēmēja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
10.10. Līguma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs sniegto pakalpojumu daļu veic nekvalitatīvi vai neievēro spēkā esošos normatīvos aktus vai Līguma noteikumus. Uzņēmēja pienākums ir nodrošināt Pasūtītāja prasību izpildi par apakšuzņēmēja nomaiņu.  
10.11. Ja Uzņēmējs neievēro šajā Līguma sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Līguma izpildi līdz Uzņēmējs ir novērsis konstatētos pārkāpumus.
10.12. Par Līguma izpildē piesaistīto apakšuzņēmēju sniegto darbu kvalitāti un atbilstību Līguma noteikumiem atbild Uzņēmējs. Uzņēmējs ir atbildīgs par visu savu saistību izpildi pret apakšuzņēmēju, tai skaitā laicīgas samaksas veikšanu Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem, un Pasūtītājs neuzņemas nekādu atbildību pret apakšuzņēmēju.

11. PUŠU ATBILDĪBA
11.1. Puses ir atbildīgas par Līgumā noteikto saistību savlaicīgu un pienācīgu izpildi.
11.2. Ja Uzņēmēja vainas dēļ tiek nokavēts Līguma 3.2.punktā noteiktais Būvdarbu izpildes termiņš, tad Uzņēmējs maksā Pasūtītājam par katru nokavēto dienu līgumsodu 0,5 % apmērā no Līgumcenas, bet kopsummā ne vairāk kā 10% no Līgumcenas. 
11.3. Ja Uzņēmējs neiesniedz Līguma 12.5. punktā noteikto vides un ilgtspējas prasību izpildes nodrošināšanas plānu vai neīsteno Pasūtītāja saskaņoto plānu tajā noteiktajos termiņos, Uzņēmējs maksā Pasūtītājam līgumsodu 0,2 % apmērā no Līgumcenas par katru nokavēto dienu, bet kopumā ne vairāk kā 5 % no Līgumcenas.
11.4. Ja savlaicīgi netiek veikts Līgumā paredzētais maksājums, tad Pasūtītājs maksā Uzņēmējam par katru nokavēto maksājuma dienu līgumsodu 0,5% apmērā no aizkavētā maksājuma, bet kopsummā ne vairāk par 10 % no kavētā maksājuma summas. 
11.5. Pasūtītājam ir tiesības vienpusēji pirms termiņa atkāpties no Līguma, brīdinot par to Uzņēmēju, šādos gadījumos:
11.5.1. Uzņēmēja nolaidība vai izvairīšanās ievērot kādu no Līguma noteikumiem, vai arī no tiem izrietošās saistības, kuras tam no savas puses jāpilda vai jāpiemēro, un šo pārkāpumu vai to seku nenovēršana 10 (desmit) darba dienu laikā pēc Pasūtītāja rakstveida pretenzijas saņemšanas;
11.5.2. ja Uzņēmējs Būvdarbus veic nekvalitatīvi vai neatbilstoši spēkā esošajiem normatīvajiem aktiem vai Tehniskajai specifikācijai, ko konstatē Būvuzraugs vai pēc Pasūtītāja pieprasījuma neatkarīga būvtehniskā ekspertīze, un ja Uzņēmējs šīs neatbilstības nenovērš vai atsakās novērst Pasūtītāja noteiktajā termiņā;
11.5.3. ja Uzņēmējs atzīts par maksātnespējīgu, vai pret to trešās personas ceļ šādu prasību tiesā;
11.5.4. Uzņēmējs Pasūtītājam nodarījis zaudējumus;
11.5.5. Uzņēmējs ir patvaļīgi pārtraucis Līguma izpildi;
11.5.6. Uzņēmējs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Uzņēmēju ir atbrīvojusi no naudas soda vai samazinājusi naudas sodu;
11.5.7. [bookmark: _Hlk72416746]ja Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.5.8. Uzņēmējs nepilda Līgumā noteikto pienākumu nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi. 
11.6. Ja Pasūtītājs ir atkāpies no Līguma Uzņēmēja vainas dēļ Līguma 11.5.1., 11.5.2., 11.5.4., 11.5.5., 11.5.6., 11.5.8. punktā noteiktajos gadījumos, vai Uzņēmējs lauž Līgumu, Uzņēmējs maksā Pasūtītājam līgumsodu 10% apmērā no Līgumcenas.
11.7. Puses atbild par kaitējumu un zaudējumiem, kas viņu darbības vai bezdarbības dēļ Līguma izpildes rezultātā nodarīts otrai Pusei un/vai trešajām personām. 
11.8. Pasūtītājs neatbild par Uzņēmēja saistībām, kuras tas uzņēmies attiecībā pret trešajām personām sakarā ar Līguma izpildi.
11.9. Pasūtītājam ir tiesības atkāpties no Līguma, ja Uzņēmējs ir rakstveidā brīdināts par iespējamo vai plānoto Līguma izbeigšanu un Uzņēmējs 10 (desmit) darba dienu laikā nav novērsis Līguma izbeigšanas iemeslu, izņemot gadījumu, ja Uzņēmējs ir informējis par tālāko iespējamo Līguma izpildes risinājumu un Puses par to ir vienojušās.
11.10. Līgumsoda samaksa neatbrīvo Puses no Līguma saistību pilnīgas izpildes.
11.11. [bookmark: _Hlk160457485]Ja Līgums ir izbeigts pirms termiņa, Puses veic galējo norēķinu par Uzņēmēja faktiski izpildītajiem un Pasūtītāja pieņemtajiem būvdarbiem 10 (desmit) darba dienu laikā no dienas, kad Puses ir parakstījušas aktu par faktiski izpildītajiem Būvdarbiem, ja Uzņēmējs ir iesniedzis Līguma noteikumiem un šajā Līguma punktā minētajam aktam atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem), šajā Līguma punktā minētajā aktā iekļauj tikai tos faktiski izpildītos būvdarbus, par kuru izpildi līgumslēdzējpusēm nav domstarpību. Puses strīdu par faktiski izpildītajiem Būvdarbiem risina Līguma 5.nodaļā noteiktajā kārtībā.

12. ILGTSPĒJAS UN VIDES PRASĪBAS
12.1. Uzņēmējs nodrošina Būvdarbu izpildi atbilstoši ilgtspējīgas būvniecības principiem, pēc iespējas samazinot Būvdarbu negatīvo ietekmi uz vidi, racionāli izmantojot energoresursus, materiālus un citus resursus, kā arī ievērojot piemērojamo normatīvo aktu prasības.
12.2. Veicot Būvdarbus, Uzņēmējs ņem vērā, ka Pasūtītājs ir ieviesis energopārvaldības sistēmu atbilstoši standarta ISO 50001 prasībām, un organizē Būvdarbu izpildi tā, lai veicinātu energoefektivitāti un racionālu energoresursu izmantošanu. Uzņēmējs savas kompetences ietvaros nodrošina enerģijas patēriņa samazināšanu, ciktāl tas ir iespējams, nepasliktinot Būvdarbu kvalitāti un neatkāpjoties no Līguma prasībām.
12.3. Veicot Būvdarbus, Uzņēmējs:
12.3.1. organizē Būvdarbu izpildi tā, lai samazinātu gaisa, ūdens un augsnes piesārņojuma riskus; 
12.3.2. nodrošina racionālu materiālu, energoresursu un citu resursu izmantošanu; 
12.3.3. samazina atkritumu rašanos un nodrošina to šķirošanu, savākšanu, uzglabāšanu un nodošanu apsaimniekošanai atbilstoši normatīvo aktu prasībām; 
12.3.4. nepieļauj kaitīgo vielu noplūdi vidē un nekavējoties veic nepieciešamos pasākumus piesārņojuma seku novēršanai. 
12.4. Pasūtītājam ir tiesības jebkurā Līguma izpildes laikā pieprasīt, bet Uzņēmējam ir pienākums 5 (piecu) darbdienu laikā pēc pieprasījuma saņemšanas iesniegt informāciju, paskaidrojumus un dokumentus, kas apliecina šajā nodaļā noteikto prasību izpildi, tai skaitā informāciju par atkritumu apsaimniekošanu, izmantotajiem materiāliem, resursu izmantošanu, energoefektivitātes pasākumiem un citiem ar Būvdarbu izpildi saistītiem ilgtspējas pasākumiem.
12.5. Ja Pasūtītājs konstatē būtiskas neatbilstības šajā nodaļā noteiktajām prasībām, Pasūtītājam ir tiesības pieprasīt Uzņēmējam 10 (desmit) darbdienu laikā izstrādāt un iesniegt vides un ilgtspējas prasību izpildes nodrošināšanas plānu, kurā norāda konstatēto neatbilstību novēršanai paredzētos pasākumus, to izpildes termiņus un atbildīgās personas. Uzņēmējam ir pienākums īstenot Pasūtītāja saskaņoto plānu tajā noteiktajos termiņos.
12.6. Pasūtītājam ir tiesības visā Līguma izpildes laikā pārbaudīt šajā nodaļā noteikto prasību ievērošanu, pieprasīt papildu informāciju un dokumentus, kā arī apsekot Būvdarbu izpildes vietu. Uzņēmējam ir pienākums nodrošināt Pasūtītājam piekļuvi Būvdarbu izpildes vietai un sniegt visu pieprasīto informāciju un dokumentus.
12.7. Uzņēmējs ir atbildīgs par jebkādu ar Būvdarbu izpildi saistītu vides piesārņojumu vai citu šajā nodaļā noteikto prasību pārkāpumu, kas radies tā darbības vai bezdarbības rezultātā, un sedz visus ar pārkāpuma seku novēršanu saistītos izdevumus.

13. NEPĀRVARAMA VARA
13.1. Puse nav atbildīga par Līguma saistību neizpildi, ja to ir izraisījusi stihiska nelaime, katastrofa, epidēmija, blokāde, karš vai citi apstākļi, kas traucē Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt un novērst Līguma slēgšanas brīdī.
13.2. Pusei, kurai Līguma izpilde kļuvusi neiespējama nepārvaramas varas apstākļu dēļ, par to jāpaziņo rakstiski otrai Pusei 3 (trīs) dienu laikā no nepārvaramas varas apstākļu iestāšanās brīža.
13.3. Ja nepārvaramas varas apstākļi ilgst ilgāk kā 30 (trīsdesmit) dienas, Puses vienojas par tālāko Līguma izpildes gaitu.

14. STRĪDU IZSKATĪŠANA
14.1. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. 
14.2. Gadījumā, ja Puses 3 (trīs) nedēļu laikā nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas normatīvajos aktos noteiktajai lietu piekritībai.

15. NOSLĒGUMA NOTEIKUMI
15.1. Pārstājot darboties vienam vai vairākiem Līguma noteikumiem, pārējie Līguma noteikumi paliek spēkā, ciktāl to neatceļ spēku zaudējušie Līguma punkti.
15.2. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses rakstveida piekrišanas, izņemot normatīvajos aktos paredzētajos gadījumos.
15.3. Līgums ir saistošs Pusēm un to tiesību un saistību pārņēmējiem. Pušu reorganizācija nevar būt par iemeslu Līguma izbeigšanai vai grozīšanai. Šādā gadījumā Līgums paliek spēkā un ir pārskatāms tikai pēc Pušu abpusējas rakstiskas vienošanās.
15.4. Lai sekmētu Līguma saistību izpildi pienācīgā kārtā un Līgumā noteiktajos termiņos, Puses nosaka kontaktpersonas, kuras ir tiesīgas parakstīt Līgumā minētos aktus, kā arī risināt citus ar Līguma izpildi saistītos jautājumus:
15.4.1. no Pasūtītāja puses  ________________;
15.4.2. no Uzņēmēja puses ________________.
15.5. [bookmark: _Hlk72417041]Līguma izpildes ietvaros Pusēm savstarpēji apmainoties ar Pušu kontaktpersonu identificējošo informāciju un kontaktinformācijas informāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
15.6. Katra no Pusēm apņemas informēt tās personas, kuras personas dati (piemēram, kuras norādītas kā Pušu kontaktpersonas Līgumā) tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
15.7. Puses 5 (piecu) kalendāro dienu laikā paziņo viena otrai, ja Līguma ietvaros apstrādāto Pušu pārstāvju personu datu kategorijas ir mainījušās, tādejādi, sniedzot aktuālu, precīzu informāciju, ar mērķi Pusēm nodrošinot tikai un vienīgi precīzu datu apstrādi.
15.8. [bookmark: _Hlk72416814]Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pasūtītāja e-pasta adresi anonimi@csdd.gov.lv. 
15.9. Parakstot Līgumu Uzņēmējs apliecina, ka ir iepazinies ar Pasūtītāja izstrādāto Uzņēmējs rīcības kodeksu (turpmāk – Kodekss), kurš ir pieejams – www.csdd.lv un apņemas to ievērot. Kodekss ir neatņemama Līguma sastāvdaļa un tā ievērošana ir obligāta visā Līguma darbības laikā.
15.10. Ja kādai no Pusēm tiek mainīts juridiskais statuss, kontaktpersona vai kāds no Līgumā minētajiem Pušu rekvizītiem, Pusei ir pienākums informēt par izmaiņām otru Pusi 5 (piecu) darba dienu laikā.
15.11. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā, nosūtot tos ierakstītā sūtījumā uz Puses juridisko adresi vai uz Līgumā minētās kontaktpersonas e-pasta adresi, parakstot sūtījumu ar drošu elektronisko parakstu.


16. PUŠU REKVIZĪTI

